Ritratt: Partit Nazzjonalista .td_uid_2_609ae30c4c8de_rand.td-a-rec-img{text-align:left}.td_uid_2_609ae30c4c8de_rand.td-a-rec-img img{margin:0 auto 0 0} Read in English . Il-Partit Nazzjonalista ressaq protest quddiem il-Public Broadcasting Services u l-Awtorità tax-Xandir wara li fil-programm Serataron li jixxandar il-Ġimgħa filgħaxija fuq l-istazzjon Nazzjonali, il-mara tal-Kap tal-Oppożizzjoni AnnMarie Grech ma kinitx mistiedna f'dan il-programm li fakkar lill-ommijiet kollha. Min-naħa l-oħra l-mara tal-Prim Ministru Lydia Abela kienet parti minn dan il-programm. Fil-protest tiegħu l-PN qal li l-mara tal-Kap tal-Oppożizzjoni ma ngħatatx din l-opportunità fl-istess prograam u sejjaħ dan żbilanċ fix-xandir. F'konferrenza tal-aħbarijiet il-Kelliem tal-Partit Nazzjonalista David Thake u l-kandidata għall-elezzjoni ġenerali Francine Farrugia qalu li kemm ilu li Robert Abela laħaq Prim Ministru l-iżbilanċ fix-xandir tal-istat żdied u l-PN għamel ammont ta' protesti kemm mal-PBS kif ukoll mal-Awtorità tax-Xandir. David Thake saħaq li x-xandir pubbliku huwa imħallas minn flus il-poplu u għalhekk m'huwiex aċċettabbli li dan jinbidel f'arma partiġġjana għall-gvern tal-ġurnata. Żied li dan għandu jkun assigurat mill-board editorjali li jmexxi dan l-istazzjon u għandu responsabbiltá kbira lejn il-poplu kollu. Francine Farrugia qalet li x-xandir tal-istat qed iwassal stampa li turi biss dak li jrid il-gvern filwaqt li taħbi l-veritajiet li mdawwar bihom il-poplu Malti u Għawdxi. Sostniet li hu fi dmir tax-xandir nazzjonali li jagħti l-istampa sħiħa u mhux ikun għodda tal-Gvern li tgħarbel u turi dak biss li jrid Robert Abela u sħabu. Fil-protest, is-Segretarju Ġenerali tal-Partit Nazzjonalista Francis Zammit Dimech qal li dan l-iżbilanċ kiser b'mod mill-aktar ċar il-kostituzzjoni Maltija filwaqt li f'tema li suppost għandha tattira l-għaqda nazzjonali, bħal dik ta' Jum l-Omm, ix-xandir tal-istat ħoloq dan l-iżbilanċ li għalih il-Partit Nazzjonalista qed jitlob rimedju. .td_uid_3_609ae30c4cbac_rand.td-a-rec-img{text-align:left}.td_uid_3_609ae30c4cbac_rand.td-a-rec-img img{margin:0 auto 0 0}